*For flytypen, se; Jabiru Aircraft*

**Jabirustork** (*Jabiru mycteria*) er meget stor art av storkefugl utbredt i Neotropis. Arten er monotypisk og eneste art i slekten ***Jabiru***.

Taksonomi
---------

Jabirustorken ble tidligere av og til inkludert i *Ephippiorhynchus*, fordi atferden minner.

Biologi
-------

Jabirustork i flukt (Mato Grosso, Brasil)
En jabirustork som tar av...
Jabirustorker (par) på rede, i Pantanal, Brasil
Jabirustorken blir normalt omkring 122–140 cm høy, avhengig av kjønn. Hannen blir en del større enn hunnen og veier typisk cirka 5 902–8 100 g, mens hunnen typisk veier cirka 4 300–6 356 g. Vingespennet ligger omkring 230–260 cm. Fjærdrakten er helhvit, mens halsen og hodet hovedsakelig er nakent og sort. Nebbet er prominent, sort i fargen og kraftig. Arten har en karakteristisk rød ring av hud rundt nedre del av halsen, i skillet til den hvite fjærdrakten.

Arten er utbredt fra fra det sørøstre Mexico og fragmentert sørover gjennom deler av Mellom-Amerika og store deler av Sør-Amerika øst av Andes, til det nordlige Argentina. Jabirustorken er terrestrisk og trives primært i våtmarkssytemer som Pantanal og Esteros del Iberá og på fuktig savanne som llanosen. Den eter fisk (80 %), frosker, slanger, insekter, små kaimaner og skilpadder med mer.

Jabirustork er normalt en stilletidende fugl, når den ikke er i redet. Den kan av og til klappe (dobbelt- eller trippelklapp) med nebbet, om den blir alarmert. Når den er i redet kan den gi fra seg hostelyder når den ankommer eller drar. Av og til også noen lengre serier med nebbklapping under paringslek.

Hekketiden varierer med utbredelsen. I Belize og Mexico legger hunnen typisk i november–desember. I Esteros del Iberá i Argentina gjerne i august–oktober. Eggleggingen skjer solitært eller små grupper i opp mot seks reder. Redet er enormt og bygges gjerne i toppen av ei palme, som kan dø av det (spesielt etter gjentatte suksessfulle sesonger med egglegging). Gjenbruk av reder er vanlig. Selve redet kan ha en diameter på opp mot 200 cm og en dybde på 100 cm. Det er i hovedsak bygget av kvist og leire. Hunnen legger gjerne 3–4 (2–5) egg. Avkommet er dunkledd med hvit dun. De får normalt full fjærdrakt etter 80–95 dager, men i Belize kan det ta opp mot 100–115 dager. Foreldrene fortsetter å mate avkommet i ytterligere to måneder.

Undersøkelser med radiomerkede fugler antyder, at fugler i Pantanal flyr sørover og tilbringer perioden november–juni i det nordlige Argentina.

Inndeling
---------

Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

**Treliste**
* Ciconiiformes, storkefugler
	+ Ciconiidae, storkefamilien
		- *Leptoptilos*
			* *L. crumenifer*, marabustork
			* *L. dubius*, storadjutant
			* *L. javanicus*, småadjutant
		- *Mycteria*
			* *M. americana*, amerikastork
			* *M. ibis*, gulnebbstork
			* *M. leucocephala*, beltestork
			* *M. cinerea*, malaystork
		- *Anastomus*
			* *A. oscitans*, asiagapenebb
			* *A. lamelligerus*, afrikagapenebb
		- *Ciconia*
			* *C. nigra*, svartstork
			* *C. abdimii*, blåmaskestork
			* *C. microscelis*, (ikke navngitt, afrikaullhalsstork)
			* *C. episcopus*, ullhalsstork (asiaullhalsstork)
			* *C. stormi*, svartkronestork
			* *C. maguari*, maguaristork
			* *C. ciconia*, stork
			* *C. boyciana*, svartnebbstork
		- *Jabiru* (monotypisk)
			* ***J. mycteria***, jabirustork (monotypisk)
		- *Ephippiorhynchus*
			* *E. asiaticus*, svarthalsstork
			* *E. senegalensis*, sadelnebbstork

Referanser
----------

1. 1 2 3 4 5 6  Elliott, A. Garcia, E.F.J. Kirwan, G.M. & Boesman, P. (2018). Jabiru (*Jabiru mycteria*). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 28 April 2018).
2. ↑  Elliott, A. (2018). Storks (Ciconiidae). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 28 April 2018).
3. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. *Norske navn på verdens fugler*. Norsk Ornitologisk Forening. www.birdlife.no (publisert 22.5.2008). Besøkt 2016-04-10
4. ↑  Syvertsen, P.O. M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider:

Eksterne lenker
---------------

* (en) *Jabirustork* – oversikt og omtale av artene i WORMS-databasen Rediger på Wikidata

* (en) *Jabirustork* i Global Biodiversity Information Facility Rediger på Wikidata

* (no) *Jabirustork* hos Artsdatabanken Rediger på Wikidata

* (en) *Jabirustork* hos Fossilworks Rediger på Wikidata

* (en) *Jabirustork* hos ITIS Rediger på Wikidata

* (en) *Jabirustork* hos NCBI Rediger på Wikidata

* (en) *Kategori:Jabiru mycteria* – bilder, video eller lyd på Wikimedia Commons Rediger på Wikidata

* (en) *Jabiru mycteria* – galleri av bilder, video eller lyd på Wikimedia Commons Rediger på Wikidata

* *Jabiru mycteria* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |